cyanic-selkie/wikianc huggingface dataset:
Rauman räjähdysonnettomuus
Pelastustoimet
Sadan metrin päässä säiliöistä sijainneessa tallissa olleet 12 hevosta ja toistakymmentä lammasta saivat myös kaasua. Lampaat jouduttiin lopettamaan heti, mutta hevoset kuljetettiin ulos. Hevosistakin osa tuupertui heti, osa vasta myöhemmin, ja kaikkiaan kahdeksan niistä menetti henkensä.
Vain yksi tehtaan säiliöistä räjähti, mutta muidenkin säiliöiden venttiileihin tuli vuotoja, joista tihkui kaasua. Säiliöiden päälle sortui seinätiiliä ja 60 tonnia kalkkia. Koska säiliöt vuotivat jatkuvasti, oli paikan raivaaminen kaasunaamari päässä hidasta, vaikka paikalle saapui myös armeijan pioneerijoukkue avustamaan raivaustyössä. Päivien kuluessa kaikki säiliöt vähitellen tyhjenivät.
Big Sur
Big Sur on Keski-Kalifornian rannikolla sijaitseva harvaan asuttu alue, jossa Santa Lucian vuoristo kohoaa äkillisesti Tyynestä valtamerestä. Nimi Big Sur on johdettu espanjankielisestä alkuperäisnimestä "el sur grande", mikä tarkoittaa "isoa etelää" tai "el país grande del sur", eli "etelän suuri maa". Alue kuuluu valtaosin Montereyn, osin San Luis Obispon piirikuntaan.
Vaikkakaan Big Surilla ei ole tarkkoja rajoja, monissa määritelmissä alueeseen kuuluu 145 km rannikkoa ja se ulottuu suunnilleen 32 km sisämaahan Santa Lucian vuoriston itäiselle juurelle. Muiden lähteiden mukaan Big Surin itäraja ulottuu sisämaassa vain neljästä kahteentoista kilometriin.
Big Surin pohjoisraja kulkee noin 190 km San Franciscosta etelään ja eteläraja suunnilleen 394 km Los Angelesista luoteeseen.
Taiteilijat ja populaarikulttuuri
1900-luvun alusta keskivaiheille Big Surin eristäytynyt asema ja luonnonkauneus alkoivat kiehtoa taiteilijoita ja kirjailijoita, kuten Robinson Jeffersiä, Henry Milleriä, Edward Westonia, Richard Brautigania, Hunter. S. Thompsonia, Emile Normania ja Jack Kerouacia. Jeffers, joka oli heistä ensimmäisten joukossa, kirjoitti 1920-luvun alussa runoja, jotka loivat romanttisen kuvan Big Surin villistä, kesyttömästä luonnosta, mikä rohkaisi myöhempiä vierailijoita. Henry Miller asui Big Surissa vuosina 1944–1962. Hänen esikoisromaaninsa Big Sur and the Oranges of Hieronymus Bosch kertoi iloista ja vaikeuksista, joita kohtasi paetessaan modernin elämän "ilmastointipainajaista". Millerin muistokirjasto, joka on Millerin työlle ja elämälle omistettu kulttuurikeskus, on monien turistien keskuudessa suosittu kohde.
Alueen kasvavan suosion ja elokuvamaisen kauneuden johdosta Big Sur sai huomiota myös Hollywoodista. Elizabeth Taylorin ja Richard Burtonin tähdittämässä elokuvassa Kuuma ranta (The Sandpiper, 1965) monet kohtaukset on kuvattu Big Surissa. Siellä kuvattiin myös elokuvan Täältä ikuisuuteen (1953) rantakohtaukset, jotka tarinassa sijoittuvat Havaijille.
Big Sur mainitaan Red Hot Chili Peppersin laulussa ”Road Trippin'”.
Big Sur nykyisin
Big Surin talous perustuu lähes kokonaan turismiin. Iso osa maasta on yksityisessä omistuksessa tai se on lahjoitettu puistokäyttöön.
Ilmasto
Pfeiffer Big Sur State Parkissa sijaitseva virallinen kansallisen sääpalvelun osuuskunnan asema kertoo, että vuoden kylmin kuukausi on tammikuu, jolloin korkein keskilämpötila on 15,6 °C ja alin keskilämpötila 6,2 °C. Yleensä elokuu on vuoden lämpimin kuukausi korkeimmalla keskilämpötilallaan 25,2 °C ja alimmalla keskilämpötilallaan 10,1 °C. 20. kesäkuuta 2008 kirjattiin kaikkien aikojen korkein lämpötila 38,9 °C, ja kylmin, -2,8 °C, ensimmäisen kerran 21. joulukuuta 1998 ja myöhemmin 13. tammikuuta 2007. Vuodessa on keskimäärin 8,8 päivää, jolloin lämpötila on 32 °C tai enemmän, ja noin 1,4 päivää, jolloin lämpötila laskee 0 °C:seen tai alemmaksi.
Vuosittainen keskimääräinen sademäärä on 1065,3 mm, josta yli 70 % sataa joulu–maaliskuussa. Vuodessa sateisia päiviä on noin 62. Sateisin vuosi oli 1983, jolloin sademäärä oli 2257 mm ja kuivin 1990, jolloin sademäärä oli huomattavasti pienempi, vain 454,66 mm. Sateisin kuukausi puolestaan oli tammikuu vuonna 1995, jolloin satoi jopa 672 mm, ja sateisin vuorokausi 31. tammikuuta 1963 234 mm sademäärällä. Rannikolla ei ole kirjattu merkittäviä lumisateita, mutta Santa Lucian vuoristossa ne ovat yleisiä talvikuukausina. Runsaat talvisateet voivat aiheuttaa kivi- ja mutavyöryjä, jotka saattavat katkaista osan Highway 1:stä päiviksi tai viikoiksi, mutta yleensä tie saadaan korjattua nopeasti.
Kauempana etelässä, lähellä San Simeonia, säätiedot kirjattiin Piedras Blancas -majakassa vuoteen 1975 asti. Niiden tietojen perusteella tammikuu oli kylmin kuukausi korkeimmalla keskilämpötilallaan 14,8 °C ja alhaisimmalla keskilämpötilallaan 7,4 °C. Lämpimin kuukausi oli taas syyskuu, jolloin korkein keskilämpötila oli 17,9 °C ja alin keskilämpötila 11,1 °C. Lämpötila nousi harvoin 32 °C tai ylemmäksi, niin lämmintä oli vain noin 0,4 päivää vuodessa. Lämpötila ei yleensä laskenut 0 °C:seen tai alemmaksi, niin tapahtui vain 0,5 päivänä vuodessa. Korkein lämpötila, 33 °C, kirjattiin 21. lokakuuta 1965, kylmin taas 1. tammikuuta 1965, jolloin lämpötila laski -2 °C:seen. Vuosittainen sademäärä oli keskimäärin 515,11 millimetriä. Sateisin vuosi oli 1969, jolloin sademäärä oli 1063 mm, ja vastaavasti kuivin oli vuosi 1959, jolloin satoi 246,63 mm. Sateisia päiviä vuodesta oli noin 48. Sateisin kuukausi oli tammikuu 1969, jolloin satoi 134 mm ja sateisin vuorokausi oli saman kuun 19. päivä sademäärällä 134 mm. Nykyään säätiedoista pidetään kirjaa San Simeonissa ja ne julkaistaan joissakin sanomalehdissä.
Kuten Kalifornian keski- ja pohjoisrannikollakin, Big Surissa on usein kesäisin tiheää sumua. Kesäsumulla ja kesän pitkäaikaisella kuivuudella on sama syy: Tyynen valtameren yläpuolella muodostuva valtava korkeapaine. Kyseinen korkeapaine estää sateet ja synnyttää luoteisen ilmavirran. Nämä koillisen vallitsevat kesätuulet työntävät meren lämpimän pintaveden kaakkoon, pois rannikolta, ja hyytävän kylmä merivesi nousee sen tilalle. Kohdatessaan ilmassa oleva vesihöyry ja kylmä vesi muodostavat sumun.
Matkailu
Maan käytön rajoitukset alueilla, jotka suojelevat Big Surin luonnonkauneutta, aiheuttavat sen, että majoitusten rakentamista on rajoitettu ja ne ovat usein kalliita. Majoituspaikat myös täyttyvät nopeasti kiireisellä kesäkaudella.
Big Sur on erittäin suosittu automatkailukohde, sillä Kalifornian rannikkoa pitkin kulkeva California State Route 1 eli Highway 1 kulkee Big Surin läpi ja tien varrella on paljon kauniita maisemia. Vuoden 2017 alussa sattuneet maanvyörymät ja siltojen sortumiset ovat vähentäneet Big Surin turismia huomattavasti. Tietä on saatu raivattua, mutta syyskuussa 2017 tie oli edelleen ainakin osittain poikki Salmon Creekin ja Pfeiffer Canyonin välillä.
Valtatien näköalojen lisäksi Big Sur tarjoaa retkeilyä, vuorikiipeilyä ja muita ulkoilma-aktiviteetteja. Myös muutamat luonnonkauniit rannat ovat suosittuja kävelyretkiin, mutta yleensä sopimattomia uimiseen arvaamattomien virtausten ja hyytävän kylmän veden takia. Big Surin yhdeksän puistoa tarjoavat paljon nähtävää, mukaan lukien Julia Pfeiffer Burns State Parkissa sijaitsevan yhden Tyynenmeren rannikon harvoista vesiputouksista, jotka syöksyvät suoraan mereen. Toinen huomattava maamerkki on 1800-luvun majakka, joka sijaitsee yksinäisellä, tuulisella mäellä, joka sumussa vaikuttaa saarelta.
macOS Big Sur
Applen uusin macOS-versio on nimetty Big Surin mukaan. macOS Big Sur on macOS Catalinan seuraaja.
Aiheesta muualla
36.1075°N, -121.62583°W
Harry G. Frankfurt
Frankfurt kirjoitti 1960-luvulta alkaen useita arvostettuja tutkimuksia, joissa hän pohti erityisesti tahdon eli ihmisen motivaatioiden ja halujen asemaa elämässä. Frankfurtin näkemyksen mukaan tahto on keskeisessä asemassa vapauden, moraalisen vastuun, identiteetin ja elämän tarkoituksen löytämisessä.
Frankfurt tuli kuitenkin laajemmin tunnetuksi kirjasta Paskapuheesta, joka perustui 1980-luvulla kirjoitettuun tutkimukseen. Se ei kuitenkaan varsinaisesti liittynyt suoraan Franfurtin muuhun tutkimustyöhön. Kirjasta tuli myyntimenestys. Teoksessa Frankfurt pyrkii tuomaan esille sen, miten potaskan puhuminen on hänen näkemyksensä mukaan vaarallista demokratialle.
Frankfurtin mielestä paskan puhumisella ja valehtelulla on olemassa selkeä ero: valehtelija tietää, mikä on totuus, mutta vääristelee faktoja siitä huolimatta. Paskanpuhuja sen sijaan muuntelee esittämäänsä asiaa siinä määrin, ettei ole enää mitään järkeä esittää vaatimuksia totuuden ja valheen erottamiseksi; paskanpuhuja pitää totuutta vieläkin vähemmässä arvossa kuin valehtelija.
Harry G. Frankfurt osallistui Helsingin kirjamessuille lokakuussa 2006.
Jean-Gabriel Diarra
Jean-Gabriel Diarra (12. heinäkuuta 1945 – 28. lokakuuta 2019) oli malilainen roomalaiskatolinen piispa. Hänet vihittiin papiksi Sanin hiippakuntaan 30. joulukuuta 1972 ja nimitettiin sen piispaksi 18. marraskuuta 1987. Piispaksi vihkiminen seurasi 20. marraskuuta 1988. Pääkonsekraattorina toimi Jozef Tomko, jota avustivat Luc Auguste Sangaré ja Joseph Paul Barnabé Perrot.
Australian jalkapallomaajoukkue
Australian jalkapallomaajoukkue on Australian jalkapalloliiton (Football Federation Australia) kokoama Australiaa jalkapallossa edustava maajoukkue. Sen virallinen lempinimi on Socceroos. Australia on esiintynyt jalkapallon maailmanmestaruuskilpailuissa kuudesti: vuosina 1974, 2006, 2010, 2014, 2018 ja 2022. Vuoden 2006 turnauksessa Australia eteni neljännesvälieriin asti, kunnes Italia löi sen niukasti maalein 1–0.
Australian maajoukkueen päävalmentajana toimii lokakuussa 2013 tehtäväänsä nimitetty Ange Postecoglou.
Tunnetuimpia australialaispelaajia ovat muun muassa Harry Kewell, Mark Viduka, Tim Cahill ja Aaron Mooy.
Historia
Australian jalkapallomaajoukkue koottiin ensimmäisen kerran vuonna 1922 Uudessa-Seelannissa pelattuun turnaukseen. Seuraavien 25 vuoden ajan Australian vakiovastustajia olivat Uusi-Seelanti, Kiina ja Etelä-Afrikka. Lentolippujen halpenemisen jälkeen vastustajien määrä kasvoi. Kuitenkin Australian maantieteellinen eristyneisyys on aina vaikuttanut maan jalkapalloelämään.
Vuoden 2006 jalkapallon MM-kisoissa nähtiin Australian historian toinen esiintyminen MM-tasolla. Edellinen vierailu nähtiin vuoden 1974 MM-kisoissa. Seuraavina 32 vuotena Australia koki useita niukkoja karsiutumisia. Vuosien 1970, 1978, 1982 ja 1986 karsintalohkoissa pelasivat Australian ja muiden OFC:n jäsenten lisäksi poliittisista syistä Taiwan, Iran ja Israel sekä muita maantieteellisesti eristäytyneitä maita. Australia pärjäsi näissä karsinnoissa hyvin, mutta lohkovoiton jälkeen seurasi aina jatkokarsinnat muutamaa UEFAn tai CONMEBOLin maata vastaan, mikä osoittautui toistuvasti liian kovaksi tehtäväksi.
Vuoden 1998 karsinnoissa OFC:lle tarjottiin helpotusta, sillä kisojen pääsyyn vaadittiin liiton lohkovoiton lisäksi vain yhden jatkokarsintavastustajan voittaminen. Karsittaessa vuoden 1998 ja 2002 MM-kisoihin Iran ja Uruguay pudottivat Australian, mutta vihdoin vuoden 2006 MM-karsinnoissa Australia onnistui lyömään Uruguayn rangaistuspotkuilla.
Vuonna 2006 Australia siirtyi Oseanian liitosta OFC:stä Aasian maanosaliiton AFC:n jäseneksi. Näin ollen Australia siirtyi MM-karsinnoissakin pelaamaan Aasian ryhmään. Vuoden 2010 MM-turnaukseen karsittaessa Australia voittikin komeasti tappioitta neljännen karsintakierroksen voittamalla 8 ottelua ja pelaamalla kaksi tasapeliä. Lopputurnauksessa maa hävisi Saksalle 0-4, pelasi Ghanaa vastaan 1-1 tasapelin ja voitti Serbian 2-1. Lopulta se putosi jatkopeleistä maalieron turvin.
Australia pitää hallussaan jalkapallon historian suurimaalisinta maaotteluvoittoa (31–0 Amerikan Samoasta) vuoden 2002 MM-karsinnoista.
Rita Dahl
Rita Dahl (s. 23. marraskuuta 1971 Vantaa) on suomalainen kirjailija, kriitikko, kääntäjä ja vapaa toimittaja. Hän toimii viestinnän ja vuorovaikutuksen opettajana ammattikoulussa ja opettaa suomea maahanmuuttajataustaisille opiskelijoille.
Dahl valmistui valtiotieteen maisteriksi 2001 ja filosofian maisteriksi 2008 Helsingin yliopistosta. Hän on suorittanut myös journalismin YAMK-tutkinnon 2018 ja ammatillisen opettajan tutkinnon 2019 Haaga-Helia ammattikorkeakoulussa sekä suomi toisena kielenä -opintoja Joensuun ja Helsingin yliopistoissa. Pääaineinaan hän opiskeli yleistä valtio-oppia ja kirjallisuustiedettä. Yleisen kirjallisuustieteen pro gradunsa hän teki Fernando Pessoan ortonyymeistä ja heteronyymeistä modernistis-romanttisena myyttinä ja valtio-opin pro gradunsa SDP:n ja kokoomuksen ulko- ja turvallisuuspoliittisesta retoriikasta ryhmäpuheenvuoroissa 1995–2000. Dahl on opiskellut portugalin kieltä ja kirjallisuutta Lissabonin klassisessa yliopistossa 2001–2002 ja toimittanut ja kääntänyt ensimmäisen portugalilaisen nykyrunouden antologian Maailman syrjällä.
Dahl perusti Neliö-kulttuurilehden ja toimi Tuli & Savu -runouslehden päätoimittajana yhdessä Janna Kantolan kanssa 2001–2002. Hän toimi Suomen Pen-klubin varapuheenjohtajana vuosina 2006–2009 ja naiskirjailijakomitean vetäjänä 2005–2009. Hän koordinoi ja hankki rahoituksen PENin Keski-Aasia-naiskirjailijakokoukselle, jonka tiimoilta ilmestyi antologia Kyltymätön uuni. Vuotta myöhemmin ilmestyi venäjän- ja englanninkielinen teos Nightingale in a Cage (Iskander 2008), jossa on tekstejä naiskirjailijoilta kaikista Keski-Aasian maista.
Dahlin Elämää Lagoksessa ilmestyi venäjäksi Kazakstanissa vuonna 2009 Iskenderin julkaisemana. Elo Viiding toimitti ja käänsi Dahlin runoista Aja süda-runovalikoiman, joka julkaistiin viroksi Ninnikun EKSA-käännösrunosarjassa 2020. Dahlin yksittäisiä runoja on käännetty yhdeksälletoista kielelle. Hänen runojaan on julkaistu käännöksinä kymmenissä ulkomaisissa kirjallisuuslehdissä ja -antologioissa.
Unia
Unia on metalliyhtye Sonata Arctican viides studioalbumi, joka julkaistiin 25. toukokuuta 2007. Albumi nousi Suomen virallisen listan sijalle 1.
Sisältö
Unian materiaali on melko paljon toisenlaista kun yhtyeen aiempi materiaali. Haastattelussa laulaja Tony Kakko kertoi, että edellisen, Reckoning Night -albumin 160 konsertin maailmankiertue oli liikaa yhtyeelle. Seuraavalla levylle yhtye halusi toisenlaista materiaalia, jonka soittamiseen he eivät kyllästyisi. Niin yhtye toimikin: Unia on tyyliltään progressiivisempaa ja raskaampaa kuin yhtyeen aiempi tuotanto. Tuplabasarikomppeja, joihin etenkin oltiin kyllästytty, ei albumilta löydy, vaan niiden tilalla on huomattavasti monipuolisempia rumpukuvioita. Kappaleiden tempoja on keskimäärin pudotettu edellisiin albumeihin verrattuna ja niistä löytyy enemmän monimutkaisia rakenteita ja koukkuja. Yhtyeen tyyli on siltikin tunnistettavissa. Tony Kakko itse kutsui albumia yhtyeen monipuolisimmaksi ja parhaaksi.
Digipak-version bonuskappaleessa "To Create a Warlike Feel" YUP-yhtyeen Jarkko Martikainen laulaa suomeksi Tony Kakon englanninkielisen laulun päälle. Albumin muutamilla kappaleilla vierailee jousiorkesteri, huomattavimmin kappaleella "Good Enough is Good Enough", jolla ei ole ollenkaan rumpuja, bassoa tai kitaraa.
Albumin ensimmäisenä singlenä julkaistiin Paid in Full, joka sisältää lisäksi Gary Moore -coverkappaleen "Out in the Fields". Single nousi julkaisuviikollaan singlelistan kärkeen ja oli listan top 20:ssä 7 viikkoa.
Välirikko kitaristin kanssa
Unia on yhtyeen viimeinen pitkäsoitto kitaristi Jani Liimataisen kanssa. Hänet erotettiin välirikon takia, joka oli syntynyt hänen yhteiskuntapalveluksensa suorittamisen laiminlyönnistä. Liimatainen ei ehtinyt soittaa yhtään konserttia albumin maailmankiertueella. Julkaisun aikoihin ilmoitettiin, että hänet korvaa väliaikaisesti Elias Viljanen. Vasta 6. elokuuta yhtyeen internetsivuilla julkaistiin tiedote Liimataisen virallisesta erottamisesta ja Viljasen virallisesta jäsenyydestä yhtyeessä. Syyksi asiasta tiedottamisen viiveelle ilmoitettiin mahdollisuuden antaminen Jani Liimataiselle järjestellä yksityiselämänsä kuntoon. Tiedotteessa painotettiin, että erottaminen tapahtui yhteisymmärryksessä.
Menestys
Ensimmäisellä listaviikollaan Unia nousi suoraan Suomen virallisen albumilistan ensimmäiselle sijalle. Siitä tuli täten Sonata Arctican ensimmäinen listaykkösalbumi. Listalla se viihtyi 18 viikkoa. Vain kahden kuukauden päästä julkaisustaan, 11. heinäkuuta 2007, yhtyeen kotisivulla ilmoitettiin albumin myyneen Suomessa kultaa. Näin siitä tuli yhtyeen nopeiten kultaa myynyt albumi.
Unia on listasijoitusten mukaan Sonata Arctican tähän mennessä myös ulkomailla menestynein albumi. Japanissa sijoitus on ulkomaalaisten levyjen listalla seitsemäs, kaikkien levyjen 22.; Ruotsissa 27.; Saksassa 35.; Sveitsissä 40. ja Itävallassa 62.
Kappaleet
thumb|250px|Sonata Arctica esiintyy Unia-kiertueellaan.
Teleologia
Teleologia (kreik. telos, ”lopputulos”; logos, ”oppi”) eli tarkoitusperäisyys tai päämäärähakuisuus on a) filosofinen oppi, jossa pohditaan tarkasteltavan kohteen (esimerkiksi jonkin toiminnan) tavoitetta b) oppi esimerkiksi kaikkeuden rakenteen ja järjestyksen tarkoitusperäisyydestä. Teleologialla tarkoitetaan kuvaus- ja selitystapaa, jossa jonkin tapahtuman tai prosessin olemassaoloa ja luonnetta selitetään viittaamalla sen tulokseen, päämäärään. Teleologia on keskeistä Aristoteleen ajattelussa.
Aristoteles ja teleologia
Teleologia liittyy muun muassa Aristotelesta kiehtoneeseen muutoksen teemaan, johon liittyvät syyt, joista muutokset johtuvat, ja ovat olemassa juuri tehdäkseen mahdolliseksi tämän muutoksen.
Aristoteleen filosofiassa (Metafysiikka) syyt oli jaettu neljään osaan:
Teleologiassa finaaliset syyt ovat kaikkein tärkeimpiä.
Teleologinen todistus
Eräs perinteinen perustelu jumalan olemassaololle on teleologinen todistus eli luonnon järjestyksen todistus, väittäen maailman näyttävän palvelevan tiettyä tavoitetta ja järjestystä kaaoksen sijaan, jolloin se olisi järkevän olennon luoma.
Teleologinen selittäminen
Teleologinen selittäminen muistuttaa funktionaalista selitystä. Monet pitävät asioiden teleologisia selittämistä näennäistieteenä, osittain koska niihin usein liittyy ilmiöitä luovan henkilön subjektiivisiakin näkemyksiä, osittain koska teleologisesti on helppo selittää mitä vain.
Väärä teleologia syntyy, kun joku väittää ilman hyviä perusteluja, että X aiheuttaa Y:n, koska Y:n täytyy tapahtua.
Teleologinen etiikka
Etiikassa teleologinen etiikka eli seurausetiikka on deontologian eli velvollisuusetiikan vastakohta. Velvollisuusetiikka keskittyy tekoihin, velvollisuuksiin ja käytäntöön sinällään riippumatta lopputuloksista tai tavoitteista. Seurausetiikka määrittää eettisyyden määräytyvän tekojen seurausten, eikä sinällään tekojen itsensä tai henkilöiden ominaisuuksien perusteella.
The Windmills of Your Mind
The Windmills of Your Mind on Michel Legrandin säveltämä laulu vuoden 1968 elokuvaan Thomas Crownin tapaus. Alkuperäiset englanninkieliset sanat sävelmään teki aviopari Alan ja Marilyn Bergman. Sävelmästä on tullut kansainvälinen menestys ja ”ikivihreä”, jonka ovat levyttäneet kymmenet artistit eri kielillä. Suomeksi sen on sanoittanut Juha Vainio nimellä ”Samanlainen onni”.
Sävelmän pari ensimmäistä fraasia perustuvat Mozartin teoksen Sinfonia concertante viululle, alttoviululle ja orkesterille Es-duuri (KV 364) toisen osan alkutahteihin.
Elokuvassa laulua kuullaan Noel Harrisonin laulamana alkutekstien taustalla sekä kohtauksessa, jossa päähenkilö Thomas Crown (Steve McQueen) lentää keltaisella purjekoneella. Harrison myös levytti kappaleen ensimmäisenä, ja levy nousi Britannian singletilaston kahdeksanneksi. Sävelmä palkittiin parhaan laulun Oscar-palkinnolla vuoden 1969 Oscar-gaalassa. Vuonna 2004 American Film Institute otti laulun mukaan sadan parhaan elokuvasävelmän listalleen.
Sävelmän synty
Thomas Crownin tapaukseen tarvittavan musiikin säveltäjäksi pyydettiin alun perin Henry Mancinia, joka kieltäytyi mutta suositteli tehtävään ranskalaista Michel Legrandia. Purjelentokohtaukseen ohjaaja Norman Jewison halusi Legrandilta The Beatles -yhtyeen tuoretta hittiä ”Strawberry Fields Forever” muistuttavan alkuperäisteeman. Quincy Jones suositteli kappaleen tekoon yhteistyökumppaneiksi sanoittajapari Alan ja Marilyn Bergmania, joille Legrand esitteli puolen tusinaa mahdollista teemaa. Niistä Bergmanit pitivät parhaana Mozartin Sinfonia concertanten hitaasta osasta innoituksensa saanutta polveilevaa sävelmää, johon he sitten tekivät elokuvan päähenkilön mielentilaa kuvaavan, tajunnanvirtaa muistuttavan sanoituksen ”mielen tuulimyllyistä”.
Laulua tarjottiin Andy Williamsin esitettäväksi, mutta tämän kieltäydyttyä tehtävä annettiin brittinäyttelijä Rex Harrisonin pojalle Noel Harrisonille, joka teki uraa Yhdysvalloissa.
Muita levytyksiä
Dusty Springfield levytti ”The Windmills of Your Mindin” pian elokuvan ensi-illan jälkeen albumilleen Dusty in Memphis, josta se irrotettiin singlejulkaisun ”I Don’t Want to Hear It Anymore” B-puoleksi. Kun sävelmä oli saanut Oscar-palkinnon, singleä alettiinkin markkinoida B-puolensa perusteella ja sitä levitettiin nopeasti Pohjois-Amerikan radioasemien soitettavaksi. Dusty Springfieldin versio nousi Yhdysvaltojen Hot 100 -listalla parhaimmillaan sijalle 31. Billboard-lehden Easy Listening -listalla kappale nousi kolmanneksi. Springfield sanoi myöhemmin, ettei erityisesti pitänyt laulun esittämisestä, koska ei löytänyt sen sanoituksesta itselleen kosketuspintaa.
Kun Noel Harrison oli elokuvanteossa Euroopassa, Oscar-gaalassa 1969 laulun esitti hänen sijastaan José Feliciano, joka otti kappaleen mukaan myös albumilleen 10 to 23 (1969). Felicianon tulkinnan singlejulkaisu nousi myyntitilastoihin ainakin Alankomaissa ja Turkissa.
Sting esitti kappaleesta lounge-sävyisen sovituksen Thomas Crownin tapauksen uusintaversiossa Seikkailija Thomas Crown (1999).
Englanniksi laulun ovat levyttäneet myös ainakin Petula Clark (1969), Ed Ames (1969), Ray Conniff Singers (1969), Johnny Mathis (1969), Mel Tormé (1969), Vanilla Fudge (1969), Jim Nabors (1970), Nina van Pallandt (1970), Jack Jones (1971), The King’s Singers (1972), Rita Reys (1972), Dinah Shore (1975), Vic Damone (1982), Elaine Paige (1984), Kiri Te Kanawa (1992), Nana Mouskouri (1993), Swing Out Sister (1996), Neil Diamond (1998), Toots Thielemans ja Johnny Mathis (1998), Abbey Lincoln (2000), Alison Moyet (2004), All Angels (2006), Jason Kouchak (2008), Sharleen Spiteri (2010) ja Barbra Streisand (2011). Ranskaksi (”Les moulins de mon cœur”, sanat Eddy Marnay) laulun ovat levyttäneet muiden muassa Frida Boccara (1969), Vicky Leandros (1969), Sylvie Vartan (1974), Caterina Valente (1975), Céline Dion (1985), Demis Roussos (1995), Jessye Norman (2000), Patricia Kaas (2002), Anne-Marie David (2004) ja Amaury Vassili (2010). Kappaleesta on tehty myös monia instrumentaaliversioita.
Suomenkieliset sanat lauluun on tehnyt Juha Vainio nimellä ”Samanlainen onni”. Suomeksi laulun ovat levyttäneet ainakin Jarkko ja Laura (1968), Katri Helena (1970), Kristian (1970), Tapio Heinonen (1971), Petri Salminen (1997), Anneli Sari (1999) ja Marita Taavitsainen (1999). Yleisradion kantanauhoille laulun tallensi 1970-luvun alussa englanniksi Pepe & Paradise; nauhoitus on mukana yhtyeen vuonna 2000 julkaistulla CD-kokoelma-albumilla 70’s Radio Hits. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Samanlainen onni” oli yksi 35:stä eniten mainintoja saaneesta.
Kadonnut häviämättömiin
Kadonnut häviämättömiin – tiimalasin sinisen horisontin valkea hiekka on kosketinsoittaja-laulaja Jukka Gustavsonin viides soololevy. Kappaleet "Metsä meren keskellä" ja "Kontrasteja" nauhoitettiin alun perin Radiomafian Hipnoosi-ohjelmaan, joskin kappaleisiin on tehty levyä varten päällekkäisäänityksiä.
Kappaleet
Sävellykset, sanoitukset ja sovitukset: Jukka Gustavson
Kokoonpano
+
Työmarkkinatuki
Työmarkkinatuki on suomalaiseen sosiaaliturvaan kuuluva Kelan myöntämä ja valtion sekä kuntien rahoittama työttömyysturvan muoto. Työmarkkinatukea voidaan myöntää Suomessa 17–64-vuotiaille työkykyisille ja työmarkkinoiden käytettävissä oleville ja Suomessa asuville taloudellisen tuen tarpeessa oleville työttömille työnhakijoille sekä niille työkyvyttömille henkilöille, jotka ovat saaneet enimmäisajan sairauspäivärahaa ja ovat sen jälkeen edelleen työkyvyttömiä ja joiden työkyvyttömyyseläke- tai kuntoutustukihakemus on vireillä tai hylätty.
Työmarkkinatukea voidaan maksaa myös henkilöille, jotka osallistuvat työllistymistä edistävään palveluun mikäli tästä on sovittu työllistymissuunnitelmassa. Työmarkkinatukea maksetaan siinä tapauksessa, että edellä mainittuihin ryhmiin kuuluva henkilö ei ole oikeutettu ansiosidonnaiseen työttömyyspäivärahaan tai peruspäivärahaan. Jos henkilö on alle 25-vuotias, hänen on täytettävä lisäehtoja ollakseen oikeutettu työmarkkinatukeen.
Työmarkkinatuki on yleisin työttömyysturvan muoto Suomessa. Vuonna 2014 sitä sai 268 300 henkeä ja tukea maksettiin noin 1,5 miljardia euroa. Vuonna 2019 sitä sai 282 227 henkeä ja tukea maksettiin noin 1 659 miljoonaa euroa. Työmarkkinatuki on veronalaista tuloa, ja siitä peritään 20 prosentin ennakonpidätys. Tuen saamiseen ja määrään vaikuttavat hakijan tulojen lisäksi hakijan ikä, huollettavien tai samassa taloudessa asuvien puolison lasten määrä ja joskus myös vanhempien tulot. Tuki voidaan evätä esimerkiksi silloin, kun työnhakijan työttömyys johtuu hänen omasta irtisanoutumisestaan tai jos työ- ja elinkeinotoimisto on antanut karenssilausunnon.
Euroopan neuvoston sosiaalisten oikeuksien komitea huomautti vuonna 2014 Suomea siitä, että työmarkkinatuen alhainen määrä rikkoo Euroopan sosiaalisen peruskirjan määräystä, jonka mukaan vähimmäissosiaalietuuksien on oltava vähintään 50 prosenttia maan mediaanitulosta. Työmarkkinatuen tasoa ei ole tästä huolimatta nostettu, vaan tukea pienennettiin entisestään vuonna 2018. pienoiskuva|500x500px|Työmarkkinatuen saajien määrä ja etuuksien määrä kokonaisuudessaan vuosina 2000-2019
Työkyvyttömien osuus työmarkkinatuen saajista
Työmarkkinatuesta on tullut monille työkyvyttömyyseläkkeen korvike, koska yhä suurempi osa työkyvyttömistä saa hylkäävän eläkepäätöksen. Noin puolet Suomen 82 000 pitkäaikaistyöttömästä elää pitkäaikaisesti työttömyyskorvauksella omaten vamman tai pitkäaikaissairauden, joka vähentää mahdollisuuksia saada työpaikka tai säilyttää se. Heidän joukossaan on 27 000 täysin työkyvytöntä ihmistä.
Tuen määrä ja maksaminen
Vuonna 2021 täysimääräinen työmarkkinatuki bruttona oli 33,78 e/pv, vuonna 2020 täysimääräinen se oli bruttona 33,66 e/pv, vuosina 2017–2019 täysimääräisen työmarkkinatuen suuruus oli bruttona 32,40 euroa päivässä (vuonna 2016 se oli 32,68 e/pv). Tukea maksetaan viideltä päivältä viikossa ja sen suuruus ilman korotuksia oli ennen veroja keskimäärin 726 euroa kuussa. Tuesta peritään 20 prosentin ennakonpidätys. Tuki maksetaan takautuvasti neljän viikon jaksoissa. Työttömyyden alkaessa työmarkkinatukea voi saada jo viiden päivän työttömyyden jälkeen.
Huollettavat lapset nostavat tuen määrää, mutta vanhempien tulot saattavat laskea sitä. Työttömän omat yli 300 euron suuruiset ansiotulot pienentävät työmarkkinatukea. Jos työmarkkinatuen saaja osallistuu työllistymistä edistävään palveluun, hän saattaa olla oikeutettu työmarkkinatuen korotusosaan, jonka suuruus on bruttona 4,74 euroa työpäivää kohti. Korotusosaa voi saada enintään 200 päivän ajalta.
Työmarkkinatuen maksamisen ja ansiosidonnaisen työttömyyskorvauksen maksamiselle on edellytyksenä se, että työmarkkinatuen saajalla ei ole työttömyysturvalain mukaista estettä työmarkkinoiden käytettävissä olemiselle. Työttömyysturvalain mukaisen esteen toteaa TE-keinotoimisto, joka antaa asiasta ilmoituksen ansiosidonnaisen työttömyyskorvauksen kysymyksessä ollessa työttömyyskassalle ja työmarkkinatuen kyseessä ollessa sitä maksavalle kansaneläkelaitokselle.
Valtio rahoittaa työmarkkinatuen kokonaan sen maksukauden loppuun, jonka aikana työmarkkinatukea on maksettu työttömyyden perusteella yhteensä 300 päivää. Seuraavasta maksukaudesta lukien sen maksukauden loppuun, jonka aikana on maksettu yhteensä 1 000 päivää työmarkkinatukea työttömyyden perusteella, rahoittaa puoliksi työttömän kotikunta ja puoliksi valtio. Seuraavasta työttömyyden perusteella maksettavasta maksukaudesta lukien valtio rahoittaa 30 % ja työttömän kotikunta 70 %.
Iän vaikutus
Työmarkkinatuen myöntämisen ehdot ovat löysemmät 55 vuotta täyttäneille ja kireämmät alle 25-vuotiaille. Jos vähintään 55-vuotias henkilö on täyttänyt työssäoloehdon työttömäksi jäädessään, pääomatulot eivät vähennä hänen työmarkkinatukeaan.
Alaikäisten lasten vaikutus
Työmarkkinatukea korotetaan, mikäli työttömällä on alaikäisiä huollettavia lapsia tai mikäli puolison alaikäiset lapset asuvat hakijan taloudessa. Lapsikorotus yhdestä lapsesta 5,27 e/päivä, kahdesta lapsesta yhteensä 7,74 e/päivä ja kolmesta tai useammasta lapsesta yhteensä 9,98 e/päivä.
Omien, puolison ja vanhempien tulojen vaikutus
Vuodesta 2014 alkaen enintään 300 euron suuruiset omat ansiotulot eivät pienennä työmarkkinatuen määrää. Työttömän työnhakijan 300 euroa ylittävät ansiotulot vähentävät työmarkkinatuen määrää siten, että tuensaajan kokonaisbruttotulot kasvavat vain puolella hankittujen ansiotulojen määrästä. Satunnaiset tulot kuten perintö, lahja ja satunnainen myyntivoitto eivät pienennä työmarkkinatuen määrää.
Puolison tulot lakkasivat vaikuttamasta työmarkkinatuen määrään vuoden 2013 alussa. Jos tuen hakija ei täytä työssäoloehtoa ja asuu vanhempiensa taloudessa, vanhempien tulot saattavat laskea työmarkkinatukea. Tukea ei alenneta, jos vanhempien tulot ovat enintään 1 781 euroa. Jokainen samassa taloudessa asuva muu huollettava lapsi nostaa tulorajaa 106 euroa kuussa. Jos tuloraja ylittyy, työmarkkinatuesta vähennetään puolet, ellei hakija pysty luotettavasti osoittamaan, etteivät vanhemmat tue häntä taloudellisesti.
Omaisuuden ja pääomatulojen vaikutus
Omaisuus vähentää työmarkkinatukea vain siinä tapauksessa, että työtön saa siitä pääomatuloja, kuten vuokraa, osinkoa tai korkoa. Sellaisilla yli 54-vuotiailla, jotka ovat täyttäneet työssäoloehdon työttömäksi jäädessään, saa olla rajattomasti pääomatuloja ilman, että se vaikuttaisi työmarkkinatukeen.
Yksin asuva työtön saa ansaita kuukausittain pääsääntöisesti 311 euroa pääomatuloja ilman, että työmarkkinatuki pienenee. Jos raja ylittyy, työmarkkinatuesta vähennetään 75 prosenttia tulorajan ylittävistä tuloista. Avio- tai avoliitossa asuva työtön saa ansaita pääsääntöisesti kuukausittain 1 044 euroa pääomatuloa ilman, että hänen työmarkkinatukensa pienenee. Jos raja ylittyy, työmarkkinatuesta vähennetään 50 prosenttia tulorajan ylittävistä tuloista. Huoltovelvollisen työttömän tulorajaa korotetaan lisäksi 130 eurolla jokaista huollettavaa lasta kohden. Puolison pääomatulot eivät vaikuta työmarkkinatuen määrään.
Neliratsupeli
Neliratsupeli on shakkiavaus, jossa kumpikin pelaaja kehittää molemmat ratsunsa heti peliin, esimerkiksi seuraavin siirroin:
Tavallisin jatko valkealle on 4.Lb5, mutta myös 4.d4, Lc4 ja g3 ovat suosittuja.
Työmarkkinatuki
Omaisuuden ja pääomatulojen vaikutus
Jos pääomatulo maksetaan esimerkiksi vain kerran vuodessa, Kela jakaa sen laskennalliseksi tuloksi koko vuodelle.
Aktiivimalli
Työmarkkinatukea leikattiin vuosina 2018 ja 2019 niin sanotun aktiivimallin mukaisesti, jos työtön työnhakija ei täyttänyt aktiivisuusehtoa eikä saanut työkyvyttömyyden tai vamman perusteella myönnettyä sosiaalietuutta. Ehdon täyttymiseksi työttömän oli tehtävä palkkatyötä, harjoitettava yritystoimintaa tai osallistuttava TE-keskuksen työllisyyttä edistäviin palveluihin riittävässä määrin.
Tuen lakkaaminen
Työmarkkinatukea vähintään 500 päivältä saaneen oikeus tukeen lakkautetaan, jos tuen saaja kieltäytyy, eroaa tai joutuu omasta syystään erotetuksi työstä tai sellaisesta työvoimapoliittisesta toimenpiteestä, johon osallistuvalla on oikeus saada työmarkkinatukea ja ylläpitokorvausta. Tällaisia toimenpiteitä ovat työvoimakoulutus sekä työharjoittelun, työelämävalmennuksen tai kuntouttavan työtoiminnan nimellä kulkeva palkaton työ.
Työmarkkinatuen ostovoima ja kehitys
Työmarkkinatuen ostovoimaa heikentää se, että siitä perittävä vero on noin kaksi ja puoli kertaa suurempi kuin vastaavankokoisesta palkasta perittävä vero. Terveyden ja hyvinvoinnin laitos on todennut lisäksi, ettei työmarkkinatuki ja sitä täydentävät asumis- ja toimeentulotuki eivät riitä kattamaan kohtuulliseksi katsottavaa minimikulutusta. Lisäksi joka neljäs työmarkkinatuella elävä saa työmarkkinatuen lisäksi pelkkää asumistukea. Vain joka kolmannelle maksetaan toimeentulotukea tai toimeentulotuen ja asumistuen yhdistelmää eli 40 prosentin on tultava toimeen pelkällä työmarkkinatuella.
Asumistuki kattaa keskimäärin puolet vuokrasta tai yhtiövastikkeesta.
Työmarkkinatuen taso sidottiin alun perin maan yleisen palkkatason kehitykseen. Vuonna 1997 työttömyysturvalakia kuitenkin muutettiin siten, että työmarkkinatuen määrä sidottiin elinkustannusindeksiin, joka seuraa hintojen nousua, mutta ei lainkaan yleistä palkka- tai omaisuustulojen kehitystä. Työmarkkinatuen määrä jäi siksi jatkuvasti jälkeen yleisestä elintason noususta: suomalaisten reaaliansiot nousivat vuosina 1991–2011 38 prosenttia, mutta työmarkkinatuen ostovoima vain viisi prosenttia. Työmarkkinatuki pienentyi myös suhteessa ansiosidonnaiseen työttömyysturvaan.
Työmarkkinatukeen tehtiin vuosia kestäneen poliittisen keskustelun jälkeen vuoden 2012 alussa voimaan astunut kertaluonteinen noin 22 prosentin tasokorotus. Kelan tutkimusosaston mukaan perusturva oli vuonna 2013 silti edelleen pahasti jäljessä yleisistä elinkustannuksista.
Työmarkkinatuen tasoon kohdistuvaa kritiikkiä
Vuonna 2014 Euroopan neuvoston sosiaalisten oikeuksien komitea huomautti Suomea siitä, että työmarkkinatuen alhainen määrä rikkoo Euroopan sosiaalisen peruskirjan määräystä, jonka mukaan vähimmäissosiaalietuuksien on oltava vähintään 50 prosenttia maan mediaanitulosta.
Nuno Valente
Nuno Jorge Pereira Valente (s. 12. syyskuuta 1974 Lissabon, Portugali) on portugalilainen entinen jalkapalloilija, joka lopetti uransa 2009 Englannin Valioliigassa Evertonin joukkueessa. Pelipaikaltaan Valente oli vasen laitapuolustaja. Hän edusti Portugalin maajoukkuetta EM-kisoissa 2004 sekä MM-kisoissa 2006.
Mugunghwa-ritarikunta
pienoiskuva|Ritarikunnan tunnuksia Mungunghwa-ritarikunta on eteläkorealainen ritarikunta, joka perustettiin 13. elokuuta 1949. Se on Etelä-Korean korkein mahdollinen kunnianosoitus. Ritarikunta perustuu melko pitkälti taiwanilaiseen loistavan jaden ritarikuntaan.
Kunnianosoitusta myönnetään vain nykyisille ja entisille maan presidenteille, ulkomaalaisille valtionpäämiehille sekä näiden puolisoille poikkeuksellisista Etelä-Korean turvallisuuden ja intressien hyväksi tehdystä työstä. Perinteisesti Etelä-Korean presidentille on myönnetty kunnianosoitus melko pian virkaan astumisen jälkeen. Monet eteläkorealaiset pitävät tätä sopimattomana eivätkä siksi näe ritarikuntaa yhtä arvokkaana kuin sen alapuolella oleva kansakunnan perustamisen ritarikunta. Roh Moo-hyun kieltäytyi ottamasta sitä vastaan tässä vaiheessa ja hyväksyi sen vasta virkakautensa lopussa vuonna 2008 symbolisena kiitoksena kansalta.
Ritarikunnassa on vain yksi luokka:
Monumento a los Caidos por España
Aiheesta muualla
40.41638°N, -3.69289°W
Georges Fonghoro
Georges Fonghoro (30. kesäkuuta 1958 Yélé – 22. syyskuuta 2016) oli malilainen roomalaiskatolinen piispa. Hänet vihittiin papiksi Moptin hiippakuntaan 30. joulukuuta 1987 ja nimitettiin sen piispaksi 30. elokuuta 1999. Piispaksi vihkiminen seurasi 8. tammikuuta 2000. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.
Diablo Cody
Ennen ryhtymistään kirjailijaksi Cody toimi muun muassa sihteerinä ja stripparina. Kokemuksistaan stripparina Cody on kirjoittanut kirjan Candy Girl: A Year in The Life of an Unlikely Stripper.
thumb|left|200px|Diablo Cody tammikuussa 2008
Annie Fratellini
Annie Fratellini (14. marraskuuta 1932, Alger, Ranskan Algeria – 30. heinäkuuta 1997, Pariisi, Ranska) oli ranskalainen sirkusklovni, varieteelaulaja ja näyttelijä. Hän kuului tunntettuun Fratellinin perheeseen, mutta hän jätti sirkuksen 18-vuotiaana. Sen jälkeen hän esiintyi Dixieland-yhtyeessä, varieteelaulajana ja näyttelijänä. Sirkukseen Fratellini palasi toisen miehensä Pierre Étaixin kautta. Fratellini ja Étaix muodostivat tunnetun klovniparin ja perustivat kansallisen sirkuskoulun.
Lapsuus ja nuoruus sirkuksessa
Annie Fratellini syntyi sirkussukuun vuonna 1932 Algerissa, missä hänen vanhempansa olivat kiertueella. Annie oli ensimmäinen Fratellinin perheen lapsista, joka kävi koulua. Hän sai samaan aikaan myös perheeltään sirkuskoulutusta. Hänen setänsä Albert Fratellini opetti hänelle akrobatiaa ja hänen isänsä Paul trapetsitaitoja ja klovnina olemista. Annien äiti Suzanne Rousseau opetti musiikkia. Annie oppi sooittamaan sopraanosaksofonia, klarinettia, vibrafonia, harmonikkaa, viulua ja pianoa.
Ura laulajana ja näyttelijänä
Fratellini jätti sirkuksen 18-vuotiaana ja muodosti Dixieland-yhtyeen, jonka kanssa hän kiersi varieteelavoilla. Jazzyhtyeestä Fratellinin ura vei varieteelaulajaksi, levyartistiksi ja näyttelijäksi.
Fratellini meni vuonna 1954 naimisiin elokuvaohjaaja Pierre Granier-Deferren kanssa. He saivat liittonsa aikana yhden tyttären, Valérien. Fratellini näytteli vuonna 1960 Louis Mallen keskustelua herättäneessä elokuvassa Zazie – Pariisin päiviä. Hänellä oli myös keskeinen rooli miehensä ohjaamassa elokuvassa La Métamorphose des cloportes (1965). Fratellini ja Granier-Defarre erosivat vuonna 1966.
Fratellinin toinen mies oli Pierre Étaix, joka käytti usein elokuvissaan klovneja. Étaix oli tehnyt vuonna 1965 elokuvan Jo-Jo, joka kertoo rikastuneesta klovnista, joka jättää sirkuksen mutta huomaa sen jälkeen elämän sirkuskehän ulkopuolella olevan tyhjää. Fratellini oli ihastunut elokuvaan ja tapasi sen jälkeen Étaixin. He menivät naimisiin, ja Fratellini näytteli vuonna 1969 Étaixin elokuvassa Hassu haaveilija.
Paluu sirkukseen
Fratellini ja Étaix erosivat vuonna 1987. Fratellini oli tuossa vaiheessa jo alkanut esiintyä tyttärensä Valérien kanssa. Annie Fratellini jatkoi esiintymistä kuolemaansa asti. Hänet tunnettiin klovnina varsin lapsellisena ja kapinallisena hahmona. Hän oli pukeutunut suureen päällystakkiin ja yli-isoihin kenkiin. Hänellä oli varsin yksinkertainen meikki: punainen nenä, mustatut huulet, kaksi mustaa kyyneltä ja paljetteja silmäluomissa. Hänellä oli myös punainen peruukki ja knalli. Fratellinin hahmo ei näyttänyt oikeastaan mieheltä eikä naiselta. Hän vastasi aina sukupuolen tiedustelijoille: ”Klovneilla ei ole sukupuolta.”
Fratellini esiintyi viimeisen kerran huhtikuussa 1997 Cité de la Musiquessa yhdessä monien hänen entisten ja silloisten oppilaidensa kanssa. Hän kuoli heinäkuussa pariisilaisessa sairaalassa, missä hän oli ollut kesäkuusta. Kuolinsyynä oli syöpä.
Sergei Andronov
Sergei Vladimirovitš Andronov (s. 19. heinäkuuta 1989 Penza, Venäjän SFNT, Neuvostoliitto) on venäläinen jääkiekkoilija ja olympiavoittaja, joka pelaa KHL-joukkue Lokomotiv Jaroslavlissa. Hän on pelipaikaltaan keskushyökkääjä, mutta osaa pelata myös laidassa.
Seuraura
St. Louis Blues varasi Andronovin kolmannella kierroksella 78. pelaajana NHL:n varaustilaisuudessa 2009. Kesken kauden 2009–2010 hän siirtyi Ladasta TsSKA Moskovaan. Kaudella 2010–2011 Andronov vahvisti myös Venäjän nuorten sarja MHL:n Krasnaja Armija Moskovaa, jossa hän voitti kauden päätteeksi liigan mestaruuden.
Elokuussa 2012 Andronov teki vuoden mittaisen AHL-sopimuksen hänet varanneen St. Louis Bluesin farmijoukkue Peoria Rivermenin kanssa. Andronovin tulokaskausi 2012–2013 toi siellä 59 runkosarjaottelussa tehot 8+11=19. Maaliskuussa 2013 hän teki vuoden mittaisen tulokassopimuksen Bluesin kanssa. Hän pelasi kauden 2013–2014 kuitenkin kokonaan seuran uudessa farmijoukkueessa, Chicago Wolvesissa.
Elokuussa 2014 Andronov palasi try-out -sopimuksella TsSKA:n paitaan. Hän sai koejaksonsa päätteeksi saman kuun lopulla kauden 2014–2015 kattavan jatkosopimuksen. Huhtikuussa 2015 Andronov teki joukkueen kanssa vuoden mittaisen jatkosopimuksen. Kaudella 2016–2017 hän toimi TsSKA:n varakapteenina. Toukokuussa 2017 Andronov teki joukkueen kanssa kaksivuotisen jatkosopimuksen.
Maajoukkueura
Andronov edusti venäläisten olympiaurheilijoiden joukkuetta Pyeongchangin olympiakisoissa 2018, jolloin hän voitti kultaa. Neljä vuotta myöhemmin hän edusti Venäjän olympiakomitean joukkuetta Pekingin olympiakisoissa 2022 ja voitti hopeaa. Andronov on pelannut kolmet MM-kilpailut, joissa hän voittanut kaksi pronssia. Andronov valittiin myös vuoden 2016 alustavaan MM-joukkueeseen, mutta hänen, Aleksei Bereglazovin, Daniil Apalkovin ja Jegor Averinin kisapassit jätettiin kuitenkin leimaamatta, kun NHL-joukkue Washington Capitalsin Dmitri Orlov, Jevgeni Kuznetsov ja Aleksandr Ovetškin liittyivät Venäjän joukkueeseen kesken turnauksen. Yhteensä Andronov on pelannut 30 A-maaottelua tehopistein 3+2=5. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Andronov teki vuoden 2017 MM-kilpailujen avausottelussa 5. toukokuuta 2017 Saksan Kölnissä Ruotsia vastaan. Hänet valittiin Venäjän ottelun parhaaksi pelaajaksi.
Andronov pelasi myös alle 20-vuotiaiden MM-kilpailuissa vuonna 2009, jolloin hän voitti pronssia. Valmennus valitsi Andronovin Venäjän turnauksen yhdeksi kolmesta parhaasta pelaajasta. Hänet valittiin myös Latviaa vastaan pelatun avausottelun päätteeksi joukkueensa ottelun parhaaksi pelaajaksi. Andronov pelasi myös alle 18-vuotiaiden MM-kilpailuissa vuonna 2007, jolloin hän voitti maailmanmestaruuden.
Markus Kokkonen
Markus Juhani Kokkonen (s. 20. toukokuuta 1986 Lieksa) on suomalainen laulaja. Kokkonen on voittanut mm. Olavi Virta - Sininen huvimaja -laulukilpailun vuonna 2005. Iskelmälaulun Suomen mestaruuden hän voitti vuonna 2008 IskelmäNiityt -tapahtumassa Kiuruvedellä. Vuonna 2009 Kokkonen ylsi Seinäjoen Tangomarkkinat laulukilpailun finaaliin kolmen parhaan mieslaulajan joukkoon.
Kokkonen vaikuttaa tällä hetkellä Helminauha -yhtyeen laulusolistina.
Guy Torry
pienoiskuva|Guy Torry vuonna 2019. Robert Guy Torry (s. 5. tammikuuta 1969) on yhdysvaltalainen näyttelijä ja koomikko.
Myös hänen vanhempi veljensä Joe Torry on näyttelijä ja koomikko.
Bandyliigakausi 2001–2002
Jääpallon Bandyliigassa kaudella 2001-2002 pelattiin aluksi kolmentoista joukkueen yksinkertainen runkosarja, jonka jälkeen seitsemän parasta jatkoi valioliigassa ja loput kuusi bandyliigan jatkosarjassa. Valioliigan kuusi parasta ja jatkosarjan ensimmäinen jatkoivat pudotuspeleihin, valioliigan seitsemäs ja jatkosarjan kakkonen pelasivat karsintaottelun pudotuspeleihin pääsystä. Mikkelin Kampparit joutui luopumaan ennen kauden alkua sarjapaikastaan pelaajapulan takia.
Mestaruuden voitti Tornion Palloveikot.
Bandyliigan jatkosarja
Akilles selvisi pudotuspeleihin. Botnia karsintaan pudotuspelipaikasta. Syksyllä 2002 Vesta joutui luopumaan pääsarjapaikasataan. Syynä oli pelaajapula.
Suomen mestarit
ToPV: Mikko Vanhainen, Sami Vanhainen, Jari Pihlajamaa, Jorma Salmela, Vesa Leino, Mikko Aarni, Marko Miinala, Pekka Hiltunen, Marko Veittikoski, Paulus Pörhölä, Rami Kekkonen, Tommi Nurkkala, Veli-Matti Körkkö, Jussi Harjuoja, Antti Ekman, Kari Salo, Jussi Karjalainen, Marko Herajärvi, Erkki Koivuranta, Jukka Ohtonen, Jukka Haarakoski, Jari Vaattovaara, Mika Jussila, Igor Zolotarev, Jari Tallgren. Valmentaja: Anders Strömbäck
Jari Vaattovaara oli paras maalintekijä, osumia 53. Samuli Niskanen, OLS voitti pistepörssin, pisteitä kertyi yhteensä 112.
FS Cassard (1896)
Cassard oli Ranskan laivaston vuonna 1898 palvelukseenotettu D'Assas-luokan panssarikansiristeilijä.
Valmistus
Alus tilattiin Cherbourgin laivastontelakalta ja sen köli laskettiin vuonna 1894. Alus laskettiin vesille 27. toukokuuta 1896 ja se otettiin palvelukseen helmikuussa 1898.
Swissair
Swissair (lyhenne nimestä Swiss Air Transport Company Limited, saks. Schweizerische Luftverkehr AG) oli Sveitsin kansallinen lentoyhtiö 71 vuoden ajan (1931–2002). Swissair syntyi lentoyhtiöiden Balair ja Ad Astra Aero fuusioituessa. Suurimman osan eliniästään Swissair oli tunnettu taloudellisesta vakaudestaan, ja se tunnettiinkin "lentävänä pankkina". Swissairia pidettiin Sveitsin kansallissymbolina. Valtio omisti Swissairista noin 30 %, romahtaessaan yrityksen omistivat holdingyhtiö SAirGroup ja lentoyhtiöt Crossair ja Balair. Swissairin tärkeimmät kentät olivat Geneven ja Zürichin kansainväliset lentokentät.
Swissairin konkurssi
1990-luvulla Swissair aloitti suuren laajennusohjelman, joka tunnettiin "metsästysstrategiana". Ohjelman avulla yritys pyrki laajentumaan ostamalla omistusosuuksia pienistä lentoyhtiöistä sen sijaan, että se olisi liittoutunut muiden yhtiöiden kanssa. Swissair hankki 49,5 prosentin osuuden Sabenasta, Belgian kansallisesta lentoyhtiöstä ja osti kaksi pienempää ranskalaista lentoyhtiötä, Air Libertéen ja AOM:n.
Strategia osoittautui kuitenkin liian kalliiksi, ja vuonna 2001 raskaasti tappiollinen Swissair haettiin osittaiseen konkurssiin. Sveitsin suurinta pankkia UBS AG:tä syytettiin siitä, ettei se enää myöntänyt Swissairille luottoa. Vuonna 2002 Swissairin lentokoneet ja kannattavat reitit liitettiin tytäryhtiö Crossairiin, ja muut osat lakkautettiin tai myytiin. Crossair sai uuden nimen vuonna 2002: Swiss International Air Lines eli Swiss.
John Howe
John Howe (s. 21. elokuuta 1957 Vancouver, Kanada) on Sveitsissä asuva kuvittaja. Hän opiskeli École des Arts Décoratifs -koulussa Strasbourgissa Ranskassa ja on työskennellyt kuvittajana koko ikänsä. Myös hänen vaimonsa Fataneh on kuvittaja. Howen erityisenä kiinnostuksenkohteena ovat keskiaikaiset aseet ja haarniskat. Howe on myös aktiivisena jäsenenä Company of Saynt George -ryhmässä, joka yhdessä museoiden kanssa toteuttaa keskiaikaa jäljitteleviä elävän historian näytöksiä.
Ura Tolkien-kuvittajana
Howe itse on kuvittanut paitsi Tolkienin teosten kansia, myös lukuisia kalentereita, julisteita ja karttoja. Yksi hänen merkittävimmistä töistään oli osallistuminen Brian Sibleyn Keski-Maan kartat -teoksen kuvitukseen, johon kuului neljän suuren karttajulisteen piirtäminen ja koristelu. Yhdessä Alan Leen kanssa Howe oli keskeisin lavastussuunnittelija Peter Jacksonin Taru sormusten herrasta -filmatisoinneissa. Howen harrastuksenaan keräämä tuntemus keskiaikaisista aseista ja haarniskoista oli suureksi avuksi elokuvien suunnittelutyössä.